

МОНГОЛ УЛСЫН ХУУЛЬ

2023 оны 01 сарын 20 өдөр Төрийн ордон, Улаанбаатар хот

 **ЗӨРЧЛИЙН ТУХАЙ ХУУЛЬД НЭМЭЛТ**

 **ОРУУЛАХ ТУХАЙ**

 **1 дүгээр зүйл.**Зөрчлийн тухай хуульд доор дурдсан агуулгатай дараах зүйл нэмсүгэй:

#  1/15.35 дугаар зүйл:

# “15.35 дугаар зүйл. Дотоодын цэргийн хамгаалалтад байгаа объектод

#  тогтоосон журам зөрчих

1.Дотоодын цэргийн хамгаалалтад байгаа объектод:

1.1.объектод зориулалтын бус газраар нэвтрэхийг оролдсон, нэвтэрсэн;

1.2.объектод зөрчилтэй нэвтрэх бичиг баримтаар нэвтрэхийг оролдсон;

1.3.объектын хамгаалалтад үүрэг гүйцэтгэж байгаа алба хаагчаас бусад этгээд зэвсэгтэй нэвтрэхийг завдсан бол хүнийг нэг зуун нэгжтэй тэнцэх хэмжээний төгрөгөөр торгоно.

2.Дотоодын цэргийн хамгаалалтад байгаа объектын нутаг дэвсгэрт:

2.1.нэвтрэх эрх бүхий хүнд саад хийсэн;

2.2.агаарын зайд нисгэгчгүй, зайнаас удирддаг агаарын хөлгөөр нислэг үйлдсэн бол зөрчлийг арилгуулж, хүнийг нэг зуун нэгжтэй тэнцэх хэмжээний төгрөгөөр, хуулийн этгээдийг нэг мянган нэгжтэй тэнцэх хэмжээний төгрөгөөр торгоно.”

# 2 дугаар зүйл.Зөрчлийн тухай хуулийн 15.2 дугаар зүйлийн “Тайлбар” хэсгийн “цагдаа,” гэсний дараа “дотоодын цэрэг,” гэж нэмсүгэй.

# 3 дугаар зүйл.Энэ хуулийг Дотоодын цэргийн тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

#  МОНГОЛ УЛСЫН

#  ИХ ХУРЛЫН ДАРГА Г.ЗАНДАНШАТАР